
СВИМ КОРИСНИЦИМА БУЏЕТА ОПШТИНЕ НЕВЕСИЊЕ

П р е д м е т: Достава Упутства 

У складу са чл. 35. Закона о буџетском систему Републике Српске („Службени гласник Републике Српске“, број 121/12, 52/14, 103/15, 15/16 и 110/24) достављамо Вам Упутство за припрему другог ребаланса буџета општине Невесиње за 2026. годину.
У циљу израде Нацрта другог  ребаланса буџета општине Невесиње сви буџетски корисници (потрошачке јединице) су дужни да примјеном члана 35., а у складу са чланом 25. поменутог Закона, сачине свој буџетски захтјев (приједлог финансијског плана) за 2026. годину и доставе га Одјељењу за финансије.
Крајњи рок за достављање буџетских захтјева је 26.10.2026. године. 
Упутство са прилозима можете преузети са Wеб странице: www.opstinanevesinje.rs.ba. Овјерене буџетске захтјеве доставити Одјељењу за финансије путем протокола и електронски на мејл:finansije.nevesinje@gmail.com
За све додатне информације можете се обратити на телефон 059/602-018 (Сања Брењо, Начелник одјељења за финансије)

С поштовањем,                                                                          НАЧЕЛНИК ОДЈЕЉЕЊА

                                                                                                               Сања Брењо

П р и л о г: 

· Упутство за припрему другог  ребаланса буџета општине Невесиње за 2026. годину.
· Прилог 1




На основу члана 35. Закона о буџетском систему Републике Српске („Службени гласник Републике Српске“, број 121/12, 52/14, 103/15,15/16 и 110/24), Одјељење за финансије даје буџетским корисницима општине Невесиње

У П У Т С Т В О
ЗА ПРИПРЕМУ  ДРУГОГ РЕБАЛАНСА БУЏЕТА ОПШТИНЕ НЕВЕСИЊЕ ЗА 2026. ГОДИНУ

1. Уводне напомене

Овим Упутством се, у складу са Законом о буџетском систему Републике Српске, буџетским корисницима дају смјернице, оквири и рокови за припрему и израду другог ребаланса буџета општине Невесиње за 2026. годину. 
Процјеном буџетских средстава и издатака  треба да се обезбиједи ефикасно и ефективно финансирање приоритетних програма, услуга и активности којима се испуњавају социјалне и економске потребе грађана општине Невесиње. С обзиром на несклад потреба и средстава неопходно је да се приликом израде другог ребаланса буџета за 2026. годину респектују дате смјернице и ограничења, при чему полазну основу за финансијско планирање на годишњем нивоу чине елементи дугорочног плана, утврђени на нивоу Републике Српске и општине Невесиње, детаљно образложени упутством за буџет за 2026.годину .
Поступци и рокови за припрему буџета прописани су Законом о буџетском систему РС.


2. Политика локалне власти

Политика локалне власти за 2026. годину орјентисана је на имплементацију стратешких циљева и одржавању стабилности буџета Општине. 
Дате пројекције у Документу оквирног буџета прати и даље присутна неизвјесност  према оцјени Европске комисије због слабијег извоза, узрокованим ниском екстерном тражњом и инфлацијом. Једна од претпоставки ДОБ-а  је да се очекује   неповољнији однос спољнотрговинске размјене, што ограничава извозни сектор, али и успоравање активности у земљама ЕУ. Пројектоване стопе раста су ревидиране на нижем нивоу.Очекује се да ће благо повећање плата  утицати на позитивану домаћу потрошњу,а ипак њен раст ће бити мањи у односу на укупан раст БДП-а.Очекујемо да ће најављене инвестиције у енергетске  пројекте, путну инфраструктуру, здравство и пољопривреду позитивно утицати на раст, али  све   нас то ипак и даље обавезује на опрез  и  рационалније  планирање.
Основно опредјељење локалне власти је да се припреми буџет који је остварив и стабилан, а да се истовремено у структури буџетског документа препознају дефинисани циљеви, политике, програми и услуге. 
Ефикасније коришћење расположивих ресурса, као и успјешније одређивање приоритета у трошењу финансијских средстава, основа су буџетске политике Општине. Такође, у наредној фискалној години неопходно је утицати на повећано остварење непореских прихода, те на смањење текуће потрошње.
Локална власт је опредијељена да се  расположива средства усмјере за: развој и унапређење пољопривреде, унапређење образовања, подршку пораста породице, финансирање социјалне и здравствене заштите, наставак суфинансирања за урбани развој локалне заједнице – саобраћајне инфраструктуре, комуналне инфраструктуре, наставак започетих капиталних пројеката, унапређење туризма, и др.
У складу са ануитетним плановима приоритетно се планира уредно сервисирање дуга према кредитору (за кредите) из редовних прихода Општине Невесиње. 
Ради конзистентне интегрисаности у јединствен буџетски систем вишег нивоа власти намјера је да се сви расходи буџета прикажу у складу са захтјевима буџетске класификације (економске, организационе и функционалне), при чему се посебно презентује оперативни и капитални дио буџета. Опредјељење је да се сачини јасан и разумљив документ за јавност.
Од буџетских корисника се очекује да приликом израде приједлога својих финансијских планова уважавају наведене основе политике локалне власти те поштују утврђене лимите буџетске потрошње за 2026. годину. 
Буџетски корисници  дужни су да укалкулишу све измјене , детаљно образложе и оправдају разлоге за трошкове у односу на буџет 2026.године. Одјељење за финансије ће озбиљно разматрати  сваки појединачан захтјев, те уколико се испостави да расходи нису реално планирани и образложени исти неће бити одобрени.

3. Садржај Захтјева буџетског корисника

Форма и садржај буџетских захтјева треба да буду усклађени са чланом 25. Закона о буџетском систему РС и утврђеном методологијом планирања:
(1)Захтјев за текуће издатке потребно је да садржи: податке о постојећим и планираним активностима и услугама у буџетској 2026. години, као и податке о организационој, квалификационој структури, броју запослених и коефицијентима; основицу за обрачун личних примања; средства за материјалне трошкове; појединачне елементе и укупне износе потребне за реализацију програмских активности.
(2)Захтјев за додатна средства за текуће активности чије се финансирање не може ускладити са ограничењем садржаним по првобитном  Упутству, детаљно треба образложити, са приједлогом приоритета, који ће се размотрити у поступку доношења другог ребаланса буџета.
(3)Захтјев за набавку основних средстава и опреме, додатним средствима за капиталне пројекте започете у претходним фискалним годинама као и за нове пројекте- приоритете које треба размотрити у поступку доношења другог ребаланса буџета. Неопходно је навести планирану вриједност, образложење оправданости улагања, могућностима суфинансирања из других извора и захтијевани износ из буџета, као и досадашњи степен улагања за започете пројекте, те процјену трошкова у вези са одржавањем основних средстава.
(4)Властити приходи, грантови, донације, примици од продаје имовине и остали јавни приходи који припадају буџетским корисницима морају се исказати у Захтјеву на приходовној страни. Коришћење тих прихода за одређене намјене утврдиће се Одлуком о извршењу буџета за 2026. годину.
(5)Ресорна Одјељења Општинске управе су дужна размотрити приједлог финансијског плана за ниже потрошачке јединице из своје надлежности и мишљење уз сагласност доставити у Одјељење за финансије.
(6)Буџетски захтјев треба да садржи финансијски израз предложеног плана и писмено образложење за сваку позицију.
(7)Буџетски захтјев треба да садржи квартални финансијски план за буџетску потрошњу са описаним кварталним плановима потреба за средствима.

Финансијски дио Захтјева (Прилог 1) мора да буде презентован табеларно у Еxcel-у, са утврђеним заглављем,(по контном плану буџетских корисника) као:

Прилог 1
НПЈ:_______ 
„ План буџетске потрошње по економској класификацији за 2026. години“

	Број
конта
	Опис/
Ставка
(Активности)

	Буџет 2026.година
	План 2026.г. са реал.
	Извр.
30.09.
2026.год.
	Други ребаланс 
Буџета за 2026.г.
	Напомена

Напомене:
[bookmark: _GoBack]-у колони 3: одобреном буџету за, по свим позицијама, 
-у колону 4:Одобрени буџет, по сви позицијама, придружити реалокације(евентуалне промјене у односу на усвојени буџет) у 2026. години,-први ребаланс
-у колони 5: приказати извршење за 9 мјесеци 2026.год.
-у колону 6: приједлог финансијског плана буџетског корисника за Нацрт другог ребаланса буџета за 2026. годину,

4. Посебне напомене

(1)Захтјеве са текућим и капиталним издацима обавезно треба класификовати у складу са прописаним Контним оквиром за кориснике буџета Републике Српске, општина градова и фондова и утврдити кварталну динамику потрошње.
(2)При изради финансијског плана придржавати се дозвољеног буџетског оквира као и рока за достављања финансијских планова .
(3)Крајњи рок за достављање приједлога финансијских планова Одјељењу за финансије је 26.10.2026. године.


Број: 03/402-3/26                                                                НАЧЕЛНИК ОДЈЕЉЕЊА ЗА ФИНАНСИЈЕ:
          
Невесиње, 19.10.2026. године                                                                     Сања Брењо

              





